Komission tiedonanto neuvostolle ja Euroopan parlamentille - Oikaisukirjelmä Nro 1 alustavaan talousarvioesitykseen vuodelle 2003 - Pääluokka III - Komissio /* SEK/2002/0823 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE - OIKAISUKIRJELMÄ NRO 1 ALUSTAVAAN TALOUSARVIOESITYKSEEN VUODELLE 2003 - PÄÄLUOKKA III - KOMISSIO Euroopan komissio ottaa huomioon - Euroopan yhteisön perustamissopimuksen 272 artiklan määräykset, - Euroopan hiili- ja teräsyhteisön perustamissopimuksen 78 artiklan, - Euroopan atomienergiayhteisön perustamissopimuksen 177 artiklan, - Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen 14 artiklan [1], sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja esittää budjettivallan käyttäjälle oikaisukirjelmän nro 1 alustavaan talousarvioesitykseen varainhoitovuodelle 2003 jäljempänä esitettyjen perustelujen mukaisesti. *** Tämän oikaisukirjelmän rahoitusta koskeva tekninen liite laaditaan erikseen. SISÄLLYSLUETTELO PERUSTELUT 1. Yleinen johdanto 2. OTSAKE 2: RAKENNETOIMET: Yhteisen kalastuspolitiikan uudistus ja yhteisön lisätoimenpide kalastusalusten romuttamiseksi 2.1. Taustaa 2.2. Suunnitellut toimet 2.3. Uudistuksen kustannusten laskeminen 2.4. Toimenpiteen kustannukset vuonna 2003 ja rakennerahasto-ohjelmien uudelleen kohdentaminen 2.5. Seuraukset yhteisön talousarvion kannalta vuonna 2003 3. RAHOITUSNÄKYMIEN MUKAINEN YHTEENVETOTAULUKKO YLEINEN MENOTAULUKKO PERUSTELUT 1. Yleinen johdanto Varainhoitoasetuksen 14 artiklan mukaan komissio voi esittää oikaisukirjelmän alustavaan talousarvioesitykseen niiden tietojen perusteella, jotka eivät olleet saatavilla alustavaa esitystä laadittaessa. Vaikka yhteisen kalastuspolitiikan uudistuksesta ilmoitettiin jo ATEn osassa 0, komissio harkitsi vielä tällöin ehdotusta oikeusperustaksi. [3] Nyt käsiteltävänä oleva ehdotus noudattaa varainhoitoasetuksen 14 artiklan 2 kohdassa säädettyä määräaikaa. [3] KOM(2002) 300 lopullinen, 15.6.2002, s. 110. Komissio esittää oikaisukirjelmän nro 1 alustavaan talousarvioesitykseen vuodelle 2003, joka kattaa yhden aiheen. Tämän ehdotuksen tarkoituksena on luoda oikeusperustaa koskevaan ehdotukseen [4] sisällytettävä talousarviorakenne, joka liittyy komission 10. heinäkuuta 2002 tekemään ehdotukseen joustovälineen käyttöön ottamisesta. [4] KOM(2002) 190 lopullinen, 28.5.2002. Komissio ehdotti 28. toukokuuta 2002 yhteisen kalastuspolitiikan laajaa tarkistusta, jonka tavoitteena on sellainen kalastuslaivasto, jonka kapasiteetti on oikeassa suhteessa saatavilla oleviin kalavaroihin. Siihen sisältyy lisätoimenpide, jonka tarkoituksena on tarjota lisäkannustimia kalastusalusten romuttamiseksi, jotta kalastuksen liikakapasiteettiin voitaisiin puuttua nopeasti. Tämän vuoksi lisärahoitusta tarvitaan vuodeksi 2003 uudistuksen käynnistämiseksi. Koska toimenpide olisi ollut KOR-tukikelpoinen ja se johtaa KOR-ohjelmien perusteelliseen uudistamiseen, uusi budjettikohta on rahoitettava rahoitusnäkymien otsakkeesta 2. Rahoitukseen voidaan soveltaa samoja perusteita kuin Espanjan ja Portugalin kalastusaluksia ja kalastajia koskeneeseen rakenneuudistusohjelmaan, jota rahoitettiin otsakkeesta 2 jo vuonna 2002. Koska otsakkeen 2 ylärajaan nähden ei ole liikkumavaraa, komissio on myös ehdottanut tämän määrän irrottamista 6. toukokuuta 1999 tehdyn toimielinten sopimuksen 24 kohdassa säädetystä joustovälineestä [5] rahoitusnäkymien ylärajan mukauttamiseksi. [5] EYVL C 172, 18.6.1999, s. 1. Tässä oikaisukirjelmässä ehdotetaan uuden artiklan luomista vuoden 2003 talousarvioon. Artikla olisi B2-201, "Yhteisön lisätoimenpide kalastusalusten romuttamiseksi" luvussa "Muut rakenteelliset tukitoimet". Komission ehdotuksen mukaan tarvittavien varojen määrä vuodeksi 2003 olisi 32 miljoonaa euroa maksusitoumusmäärärahoina ja 10 miljoonaa euroa maksumäärärahoina. 2. OTSAKE 2: RAKENNETOIMET: Yhteisen kalastuspolitiikan uudistus ja yhteisön lisätoimenpide kalastusalusten romuttamiseksi 2.1. Taustaa Komissio ehdotti 28. toukokuuta 2002 yhteisen kalastuspolitiikan laajaa tarkistusta, jonka tavoitteena on sellainen kalastuslaivasto, jonka kapasiteetti on oikeassa suhteessa saatavilla oleviin kalavaroihin. Vaikka kapasiteettia onkin saatu alennettua monivuotisten ohjausohjelmien (MOO) kautta, viimeaikaiset vähennystavoitteet ovat olleet melko vaatimattomia, ja kalastuslaivasto on vielä aivan liian suuri suhteessa pyydettäviin kantoihin. Tästä syystä komissio on ehdottanut lisätoimenpidettä, jonka tarkoituksena on tarjota lisäkannustimia kalastusalusten omistajille, jotta kalastuksen liikakapasiteettiin voitaisiin puuttua nopeasti sellaisten kantojen osalta, jotka ovat turvallisten biologisten rajojen alapuolella ja joiden osalta on pantu täytäntöön monivuotisia hoitosuunnitelmia. Nämä monivuotiset hoitosuunnitelmat, joita on jo ehdotettu turskalle ja kummeliturskalle, tulevat johtamaan merkittäviin kalastusmahdollisuuksien vähenemisiin eräissä laivastonosissa. Koska ei ole olemassa lisätoimenpiteitä, joilla kannustettaisiin vastaavaan laivaston koon pienentämiseen, laivaston ja kalavarojen välinen epätasapaino voi kasvaa merkittävästi. Tämän epätasapainon hoitamiseksi kuntoon jäsenvaltioille annetaan tällä ehdotuksella mahdollisuus tarjota lisätukea sellaisille alusten omistajille, joiden pyyntiponnistukseen heidän alustensa romuttaminen vaikuttaa voimakkaasti. Päämääränä on kannustaa alusten omistajia tarttumaan tarjoukseen ja auttaa siten sellaisten laivastojen, joihin kohdistuu monipuolisia ohjausohjelmia, kapasiteetin suhteuttamista saatavilla oleviin kalavaroihin. Tätä toimenpidettä toteutetaan vuosien 2003 ja 2006 välisenä aikana, jotta alusten omistajat poistaisivat nopeasti aluksiaan käytöstä. KOR-ohjelmista rahoitetaan ensi sijassa nämä romuttamisesta maksettavat ylimääräiset palkkiot kohdentamalla rakennerahasto-ohjelmia uudelleen vuosien 2004-2006 välitarkistuksen yhteydessä. Uudistuksen sosiaaliset ja alueelliset seuraukset on myös otettava huomioon kaikkien rakennerahastojen välitarkistuksessa. Jotta uusi politiikka voitaisiin ottaa käyttöön vuonna 2003, tarvitaan erityinen kannustin, jolla jäsenvaltiot saavat lisärahoitusta tämän erityisromutuksen toteuttamiseen sen lisäksi, mitä yhteisön talousarviossa on jo saatavilla KOR:n kautta. 2.2. Suunnitellut toimet Tarkoituksena on tarjota lisäkannustimia alusten romuttamiseen sen varmistamiseksi, että yhdessä KOR:n ja tämän toimenpiteen avulla saataisiin tarpeeksi taloudellista tukea nopeampaan kalastusalusten romuttamiseen. Tuensaajina ovat kalastusalusten omistajat/kalastajat, joihin sovelletaan monivuotisia hoitosuunnitelmia (päätettävä eräiden kalastusalojen osalta). On pantava välittömästi täytäntöön toimenpide, jolla voidaan supistaa laivastoa tai laivastoja merkittävästi. Jäsenvaltion, joka haluaa saada lisärahoitusta vuodeksi 2003, on esitettävä komissiolle suunnitelma niistä alusten käytöstä poistamisten kustannuksista, joille se hakee lisärahoitusta. Niiden on osoitettava, että niiden vuosittaiset KOR-määrärahat eivät riitä senvuotisten romutustavoitteiden saavuttamiseen. Näiden tietojen perusteella komissio sitoutuu varaamaan talousarvioon kyseisen määrän. Jäsenvaltioiden on jätettävä tuen maksamista koskevat hakemuksensa 30. kesäkuuta 2004 mennessä. Hakemusten perusteella komissio päättää kullekin jäsenvaltiolle maksettavasta yhteisön rahoitusosuudesta. 2.3. Uudistuksen kustannusten laskeminen Tarvittavien kapasiteetin vähennysten aiheuttamien kustannusten laskemisessa lähtökohtana ovat pyyntiponnistuksen suositellut vähennykset. Niiden alusten lukumäärä, joita pyyntiponnistusten vähennykset koskevat, voidaan arvioida käyttämällä kalastusalusrekisteriä. Arvioimalla, kuinka monelle alukselle haetaan romutustukea, voidaan laskea romutuspalkkioiden kokonaismäärä kussakin jäsenvaltiossa. Tämän luvun ja ohjelmaan jo sisältyvän romuttamistukea koskevan luvun välinen ero kussakin kansallisessa KOR-ohjelmassa osoittaa, kuinka paljon lisärahoitusta tarvitaan. Jos oletetaan, että vanhimmat alukset romutetaan ensimmäisinä, kalastuskuolevuuden vähenemisen saavuttamiseksi kalastustoiminnasta olisi poistettava arvion mukaan yhteensä 8 592 alusta. Jos alusten määrä muutetaan kokonaisvetoisuudeksi ja oletetaan, että toimenpidettä sovelletaan 80-prosenttisesti, romuttamisen kokonaiskustannukset olisivat 1 376 miljoonaa euroa, josta yhteisön rahoitusosuus on 712 miljoonaa euroa. 2.4. Toimenpiteen kustannukset vuonna 2003 ja rakennerahasto-ohjelmien uudelleen kohdentaminen KOR-ohjelmaan sisältyy jo 663 miljoonaa euroa laivastokapasiteetin mukauttamiseksi (ts. romuttamiseen varatut määrät sekä vientiin tai yhteisyrityksiin varatut määrät, jotka kohdennettaisiin uudelleen alusten romuttamiseen). Eräät jäsenvaltiot eivät tarvitse lisärahoitusta kun taas toiset tarvitsevat. KOR:n varoja ei kuitenkaan ole mahdollista siirtää jäsenvaltiolta toiselle. Näiden jäsenvaltiokohtaisten laskelmien perusteella komissio arvioi, että niiden alusten, joihin monivuotiset hoitosuunnitelmat pahiten kohdistuvat, käytöstä poistamiseen tarvittavat lisämäärärahat ovat arviolta 272 miljoonaa euroa vuosina 2003-2006. Ks. liitteessä oleva taulukko. Vuodeksi 2003 ohjelmoitu määrä on tarvittavan lisärahoituksen arvioitu määrä ennen välitarkistusta, ja ohjelmia voidaan kohdentaa uudelleen jäljelle jäävän osuuden kattamiseksi. Jäsenvaltioiden pitäisi näin ollen pystyä uudelleen kohdentamalla kattamaan 240 miljoonaa euroa alusten romuttamiseen tarvittavista 272 miljoonasta eurosta. Kun otetaan huomioon aikataulu rakennerahastojen väliarvioinnille, joka tehdään vasta vuonna 2004, vuodeksi 2003 tarvitaan 32 miljoonaa euroa kalastuspolitiikan uudistuksen aloittamiseksi. 2.5. Seuraukset yhteisön talousarvion kannalta vuonna 2003 Lisätoimenpiteen rahoittaminen vuonna 2003 edellyttää alustavassa talousarvioesityksessä uuden budjettikohdan (B2-201N) sisällyttämistä lukuun B2-20. Uusi budjettikohta sijoitetaan kalastusta koskevaan politiikan lohkoon kalatalouden rakennetoimenpiteisiin. Koska toimenpide olisi ollut KOR-tukikelpoinen ja se aloittaa KOR-ohjelmien perusteellisen uudistamisen, uusi budjettikohta on rahoitettava rahoitusnäkymien otsakkeesta 2. Koska rakennetoimet on budjetoitu vastaavan otsakkeen ylärajaan saakka, komissio on ehdottanut joustovälineen käyttöä vuonna 2003 ja vastaavien määrärahojen kohdentamista rahoitusnäkymien otsakkeeseen 2 tätä tarkoitusta varten (toimielinten sopimuksen 24 kohta). Koska neuvosto ei ole vielä hyväksynyt oikeusperustaa, komissio ehdottaa, että maksusitoumus- ja maksumäärärahat kirjataan varauksena kohtaan B0-40. Komissio ehdottaa siirtoa uuteen budjettikohtaan heti kun oikeusperusta on hyväksytty. 3. RAHOITUSNÄKYMIEN MUKAINEN YHTEENVETOTAULUKKO >TAULUKON PAIKKA> (*) Mukaan luettuna 170 miljoonaa euroa maksuja, joita henkilöstö suorittaa eläkejärjestelmään 6.5.1999 tehdyn toimielinten sopimuksen liitteenä olevan rahoitusnäkymätaulukon alaviitteen 2 ja EU21-rahoituskehyksen mukaisesti. (**) sen jälkeen kun 124 814 000 euroa maksusitoumusmäärärahoina on irrotettu joustovälineestä. Liite: Rahoitustuki [6] [6] Rahaston ennakoitavissa oleva rahoitustarve esitetään liitetaulukossa. >TAULUKON PAIKKA> YLEINEN MENOTAULUKKO Perustettavan budjettikohdan yleispiirteet: >TAULUKON PAIKKA> (ABB-nimikkeistö: 11 06 10 N): Uusi artikla: B2-201 Yhteisön lisätoimenpide kalastusalusten romuttamiseksi >TAULUKON PAIKKA> (1) 32 000 000 euron määräraha kirjataan lukuun B0-40. (2) 10 000 000 euron määräraha kirjataan lukuun B0-40. Uutta budjettikohtaa koskevat huomautukset Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> (1) josta 32 000 000 euroa kirjataan lukuun B0-40. (2) josta 10 000 000 euroa kirjataan lukuun B0-40. Määrärahan tarkoituksena on kattaa yhteisön lisätoimenpide kalastusalusten romuttamiseksi. Oikeusperusta: Ehdotus: neuvoston asetus yhteisön kiireellisestä toimenpiteestä kalastusalusten romuttamiseksi, KOM (2002) 190 lopullinen, 28.5.2002.